Ellý Katrín Guðmundsdóttir

Ellý Katrín Guðmundsdóttir (fædd 15. september 1964 í Reykjavík, d. 13. júní 2024) var íslenskur lögfræðingur og fyrrum borgarritari Reykjavíkurborgar. Hún vakti athygli fyrir að beina sjónum almennings að Alzheimer-sjúkdómnum sem lagðist á hana 51 árs að aldri. Hún var sæmd riddarakrossi Fálkaorðunnar 17. júní 2020 fyrir störf á opinberum vettvangi og framlag til opinskárrar umræðu um Alzheimer sjúkdóminn.

Hún var gift Magnúsi Karli Magnússyni, fyrrum deildarforseta í læknadeild HÍ og eignuðust þau tvö börn. Móðir Ellýjar er færeysk. Bróðir hennar er Pétur Guðmundsson körfuboltakappi.

Hún lauk gagnfræðaprófi frá Kvennaskólanum í Reykjavík 1980 og lauk svo stúdentsprófi frá Menntaskólanum í Hamrahlíð. Hún lauk embættisprófi í lögfræði frá Háskóla Íslands 1990, og lauk meistaraprófi í umhverfis- og alþjóðarétti frá University of Wisconsin Law School 1998.

Ellý var skipuð af Alþingi í stjórnlaganefnd árið 2010. Hún sat í stjórn Landverndar 2016-2018.

Í Alþingiskosningunum 2021 neitaði kjörstjórn henni að njóta aðstoðar Magnúsar, fulltrúa hennar, í kjörklefa, hún greiddi atkvæði með aðstoð kjörstjóra.

 Starfsferill 
 1991-1994 lögfræðingur á Einkaleyfastofu 
 1998-2002 lögfræðingur hjá Alþjóðabankanum í Washington D.C.
 2002-2005 forstöðumaður Umhverfis- og heilbrigðisstofu Reykjavíkur
 2005-2007 sviðsstýra Umhverfissviðs Reykjavíkurborgar
 2007-2008 forstjóri Umhverfisstofnunar
 2008-2011 sviðsstjóri Umhverfis- og samgöngusviðs Reykjavíkurborgar
 2011-2016 borgarritari Reykjavíkurborgar
 2016-2019 lögfræðingur hjá Reykjavíkurborg

 Heimildir 









Flokkur:Íslenskir lögfræðingar